[{"text_idx": "#000001", "text": "Hetkel tegelen oma uue ansambliga Jesus Nevada, mis viljeleb ta\u0308iesti vastupidist muusikat minu Eesti-tegemisele, mis on ansamblina Sadamasild, aga koos To\u0303nu Laikrega ka\u0308ime tegemas kontserte \u201eSadamalood\u201c. Neid me oleme juba mo\u0303nda aega teinud ja need on va\u0308ga omaseks saanud. Ka\u0308ime mo\u0308o\u0308da Eestimaa va\u0308ikseid paikasid. Need kaks asja on omavahel kuidagi tasakaalus. Sealjuures tegutsen ma mingil ma\u0308a\u0308ral ka N-Euroga. Antud ajahetkel olen ma va\u0308ga o\u0303nnelik, et saan teha vo\u0303imalikult palju erinevat muusikat."}, {"text_idx": "#000002", "text": "Kas see erinevate asjade rohkus ja muusikaline z\u030canriku\u0308llus on seotud sellega, et sa pole oma o\u0303iget teed ikka veel leidnud? Vo\u0303i on see artisti suurepa\u0308rane vo\u0303imalus end u\u0308htaegu maandada ja laadida erinevate asjadega?"}, {"text_idx": "#000003", "text": "Ikka see artistiasi, et oma erinevaid pooluseid va\u0308lja tuua ja neid va\u0308lja elada. Eestis olen ma ennast mingil moel ikkagi leidnud selle Sadamasilla tegemise na\u0308ol. See on puhtalt Eestile mo\u0303eldud ja selline \u201eso\u0303strapo\u0303o\u0303saste vahel\u201c* tegemine. Samas on Jesus Nevada mulle ka uus leidmine ja et teen seda selliste muusikute ja selliste DJ-dega, on mulle suur ro\u0303o\u0303m."}, {"text_idx": "#000004", "text": "U\u0308ks teine Viljandimaa mees, Jaan Ta\u0308tte, on oma laulud sagedasti omaenese elust maha kirjutanud. Kas sina ka oma elul ja sellest saadud kogemusel oma laulude sisse asja lubad teha?"}, {"text_idx": "#000005", "text": "Jaa, ikka. Enda laule muudmoodi kirjutada ei saagi. Kui Jesus Nevada puhul ma kirjutan selliseid asju, mis teevad mulle haiget vo\u0303i kirjutan la\u0308bi ko\u0303verpeegli iroonilisi tekste, siis Sadamasild on ikka puhas minu elu."}, {"text_idx": "#000009", "text": "Aga ra\u0308a\u0308gime rahutumatest aegadest. Oled u\u0308ks rahvusvaheliselt enim saavutanud Eesti artiste. Oled vallutanud popmuusika tippe 100-miljonilise elanikearvuga saksakeelses kultuuriruumis. Kuidas see aeg edetabelinumbrites va\u0308lja na\u0308eb?"}, {"text_idx": "#000011", "text": "Aga edetabelites olime, jah, u\u0308sna tipus. Ja mitte ainult Saksamaal, klubimuusikas ka USA-s ja isegi Soomes olime singlimu\u0308u\u0308gi edetabelis."}, {"text_idx": "#000013", "text": "Aga kas on juhtunud muusikuteel midagi sellist, mis vo\u0303is ku\u0308ll vajalik olla, aga mida kindlasti teist korda enam kogeda ei tahaks?"}, {"text_idx": "#000014", "text": "Mul ei ole olnud seda, et mul oleks olnud va\u0308ga halbu kontserdielamusi. Isegi keerulised suhted muusikas on mind ennast kasvatanud."}, {"text_idx": "#000020", "text": "Eraelus olen ma selline suhteliselt rahulik tu\u0308u\u0308p. Kui lavale la\u0308hen, siis ma ei tea, mis see on, mis ka\u0308ivitub. Publikuga suhtlemist ei pea ma mingiks andeks, lihtsalt kui ma la\u0308hen lavale, ka\u0308ib mingi plo\u0303ks ja ma olen see, kes ma laval olen."}]